Путин апресс-конференциа дуқәа мҩаԥигоит 2001 шықәса раахыс. Зегь раасҭа заамҭа дууз апресс-конференциа мҩаԥган 2008 шықәса рзы. Иара цон 4 сааҭки 40 минуҭи.
Даанкылоуп "Исламское государство" алахәыла, аисламист. Ҭырқәтәыла ААР адыррақәа рыла иара адунеи атәылақәа жәпакы рҿы ауаа атеррористтә гәыԥ иадиԥхьалон.
Ииасыз ашықәс аҩныҵҟа аҭыԥ рыман 600 рҟынӡа хҭыс, урыстәылаа еиуеиԥшым атәылақәа рҿы ҵаҵӷәыда ианааныркылоз, атәыла ианалырцоз, иандырбаандаҩуаз ҳәа иҳәеит Аҳәынҭқарратә дума адепутат Леонид Слуцки.